recursal/SuperWikiNEXT-32B huggingface dataset:
Η **Μαργαρίτα της Αγγλίας, δούκισσα της Βραβάντης** (15 Μαρτίου 1275 - 1333) ήταν έβδομη κόρη του Εδουάρδου Α΄ της Αγγλίας και της πρώτης συζύγου του Ελεονώρας της Καστίλης. Η Μαργαρίτα παντρεύτηκε την χρονιά θανάτου της μητέρας της (1290) τον Ιωάννη Β΄ της Βραβάντης και απέκτησαν έναν γιο τον Ιωάννη Γ΄ της Βραβάντης. Τα αδέλφια της Μαργαρίτας ήταν η Ελεονώρα της Αγγλίας, κόμισσα του Μπαρ, η Ιωάννα της Άκρας, η Ελισάβετ του Ρούντλαν, η Μαρία του Γούντστοκ και ο Εδουάρδος Β΄ της Αγγλίας.

Γάμος της Μαργαρίτας με τον Ιωάννη Β΄ της Βραβάντης
---------------------------------------------------

Στις 8 Ιουλίου 1290 η Μαργαρίτα παντρεύτηκε στο Αββαείο του Ουέστμινστερ τον Ιωάννη Β΄ της Βραβάντης και έγινε δούκισσα της Βραβάντης στις 3 Μαΐου 1294, με τον Ιωάννη γνωρίστηκε σε βρεφική ηλικία και αρραβωνιάστηκε μόλις 3 ετών (1378). Ο γάμος έγινε σε μεγαλοπρεπείς τελετές με οπλισμένους ιππότες, τροβαδούρους και γλέντια στο Λονδίνο, το μόνο παιδί που γεννήθηκε ήταν ο Ιωάννης Γ΄ διάδοχος του πατέρα του. Η Μαργαρίτα περιγράφεται εύθυμο κορίτσι αλλά δυστυχισμένη μετά τον γάμο της λόγω των ερωμένων του συζύγου της, γέννησε πολλά νόθα παιδιά τα οποία ανατράφηκαν με τον δικό της γιο που γεννήθηκε 10 χρόνια μετά τον γάμο τους.

Ο σύζυγος της δημιούργησε συμμαχίες με σκοπό να σταματήσει την Γαλλική επέκταση, προσπάθησε να κατακτήσει την Νότια Ολλανδία από τον Ιωάννη Β΄ της Ολλανδίας αλλά χωρίς επιτυχία. Ο Ιωάννης Β΄ ο οποίος έπασχε από πέτρες στα νεφρά παρέδωσε την εξουσία στον γιο του Ιωάννη Γ΄(1312).
Η Μαργαρίτα και ο Ιωάννης Β΄ παρακολούθησαν τον γάμο του αδελφού της Εδουάρδου Β΄ με την Ισαβέλλα της Γαλλίας (1295-1358) στην Βουλώνη στις 25 Ιανουαρίου 1308 ενώ ήταν και παρόντες στον δικό τους γάμο τους που έγινε στο Αββαείο του Ουέστμινστερ έναν μήνα αργότερα.
Η Μαργαρίτα πέθανε στο Βέλγιο 22 χρόνια μετά τον σύζυγο της και τάφηκε στον Καθεδρικό ναό των Βρυξελλών, έζησε περισσότερο από όλα τα αδέλφια της, την εποχή του ανιψιού της Εδουάρδου Γ΄ ο τάφος της όπως και ο τάφος του πατέρα της είχαν καταστραφεί.

Παραπομπές
----------

1. 1 2 3 4 5 6 7 8  «Kindred Britain»
2. ↑  p10192.htm#i101912. Ανακτήθηκε στις 7  Αυγούστου 2020.
3. ↑  Richardson, Douglas, Everingham, Kimball G. (2004). Plantagenet Ancestry: a study in Colonial and Medieval Families. Baltimore: Genealogical Publishing Company. Page 20. Google Books. Retrieved 25-11-10.
4. ↑   Costain, Thomas B. (1958). The Three Edwards. Garden City, New York: Doubleday and Company, Inc. p.39
5. ↑  Costain, p.39
6. ↑  Costain, p.39

Πηγές
-----

* Richardson, Douglas, Everingham, Kimball G. (2004). Plantagenet Ancestry: a study in Colonial and Medieval Families. Baltimore: Genealogical Publishing Company.
* Costain, Thomas B. (1958). The Three Edwards. Garden City, New York: Doubleday and Company, Inc.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Margaret of England, Duchess of Brabant  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Μαθητιάδα**
**Μαθητιάδα** είναι η μεγάλη αθλητική και πολιτιστική γιορτή της ελληνικής μαθητιώσας νεολαίας απανταχού της γης, η οποία συγκεντρώνει κάθε δύο χρόνια το μήνα Μάιο στην Πρώτη Σερρών και στην ευρύτερη περιοχή 1.200 μαθητές γυμνασίων από όλους τους νομούς της Ελλάδας και ομογενείς από περισσότερες από 40 χώρες σε όλο τον κόσμο και διεξάγεται με την υποστήριξη εκατοντάδων εθελοντών.

Για 6 μέρες κάθε Μάιο οι Έλληνες μαθητές από όλο τον κόσμο συμμετέχουν στα 34 Ολυμπιακά Αθλήματα (138 τελικοί αγωνισμάτων) και σε δεκάδες πολιτιστικές, περιβαλλοντικές και επιστημονικές δράσεις. Στις δράσεις της Μαθητιάδας περιλαμβάνονται επίσης και οι δράσεις του Παραολυμπιακού Πάρκου με επίδειξη και συμμετοχή στα σχετικά παραολυμπιακά αγωνίσματα για τη βιωματική κατανόηση της ζωής των ατόμων με αναπηρία. Τέλος, υπάρχουν και αθλητικές δράσεις κοινού, όπου μπορούν οι επισκέπτες να γνωρίσουν τα διάφορα αθλήματα συμμετέχοντας σε αυτά.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2013-01-18 στο Wayback Machine.
Ο **Τιμ Χάουαρντ** ( *Tim Howard*, γεννήθηκε 6 Μαρτίου 1979) είναι Αμερικανός ποδοσφαιριστής γεννημένος στο Νιού Τζέρσεϊ. Αγωνιζόταν στην θέση του τερματοφύλακα στην Εθνική ομάδα ποδοσφαίρου των Η.Π.Α..

Καριέρα
-------

Μετά από μόλις έξι εμφανίσεις με την Νόρθ Τζέρσεϊ Ιμπέριαλς, Τιμ Μουλκουίν, ο οποίος την εποχή εκείνη ήταν προπονητής τερματοφύλακων Μέτρο Στάρς, Χάουαρντ έφερε τον Χάουαρντ στην ομάδα του.Οι εντυπωσιακές εμφανίσεις του με την Μετρο Σταρς με την οποία έγινε ο νεαρότερος τερματοφύλακας στην ιστορία που πήρε το βραβείο του τερματοφύλακα της χρονιάς για το Αμερικάνικο πρωτάθλημα ποδοσφαίρου το 2001 τον οδήγησαν στην Εθνική ομάδα των Η.Π.Α.το 2002 αλλά και στην μεγάλη μεταγραφή στην Μάντσεστερ Γιουνάιτενττο 2003 η οποιά καταβάλει 4 εκατομμύρια δολάρια ως αποζημίωση για να τον αποκτήσει. Ο Χάουαρντ πήγε στην ομάδα ως αντικαταστάτης Φαμπιάν Μπαρτέζ ξεκίνησε εντυπωσιακά την σεζόν αποκρούοντας πέναλτυ που βοήθησε στην ομάδα να κατακτήσει το Τσάριτι Σιλντ αλλά τον Μάρτιο του 2004 μια κακή επέμβαση στο παιχνίδι του Τσάμπιονς Λίγκ εναντίον της Πόρτο είχε ως αποτέλεσμα να χαθεί η εμπιστοσύνη του προπονητή Άλεξ Φέργκιουσον στις ικανοτητές του.Στο τέλος της σεζόν αγωνίστηκε ξανα στον τελικό στο Κύπελλο Αγγλίας κατακτώντας με την ομάδα το τρόπαιο και μαζεύοντας ένα μετάλλιο νικητή. Ήταν ο πρώτος Αμερικανός ποδοσφαιριστής που καταφερε να κατακτήσει ένα μετάλλιο νικητή στο Κύπελλο Αγγλίας αγωνιζόμενος ως βασικός.Στη δεύτερη σεζόν του με την Μάντσεστερ Γιουνάιτεντ,δεν ξεκίνησε καλά, κάνοντας αρκετά λάθη αντικαταστάθηκε και πάλι απο τον αναπληρωματικό τερματοφύλακα Κάρολ που ούτε εκεινος τα πηγε καλύτερα.Η απόκτηση του ολλανδού Βαν Ντε Σαρ περιόρισε τον Χάουαρντ στον παγκο της ομάδας και τελικά τον όδηγησε στην απόφαση να πάει δανεικός στην Έβερτον την περίοδο 2006-07 οι εξαιρετικές του εμφανίσεις με την ομάδα του Λίβερπουλ που από το ντεμπούτο του έγινε ο βασικός τερματοφύλακας της Έβερτον επεισαν τον προπονητή της ομάδας Ντέιβιντ Μόγιες να υπογράψει συμβόλαιο συνεργασάς μέχρι το 2013.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τιμ Χάουαρντ** |

* Βιογραφικό του Χάουαρντ στην ιστοσελίδα της Έβερτον Αρχειοθετήθηκε 2019-06-04 στο Wayback Machine.

|  |  |  |  |
| --- | --- | --- | --- |
| 

| π • σ • ε
Εθνική ΗΠΑ – Μουντιάλ 2014 |
| --- |
|  |
| 
* 1 Χάουαρντ
* 2 Γιέντλιν
* 3 Γκονζάλες
* 4 Μπράντλεϊ
* 5 Μπέσλερ
* 6 Μπρούκς
* 7 Μπίσλεϊ
* 8 Ντέμπσι (c)
* 9 Γιόχανσον
* 10 Ντίσκερουντ
* 11 Μπεντόγια
* 12 Γκούζαν
* 13 Τζόουνς
* 14 Ντέιβις
* 15 Μπέκερμαν
* 16 Γκριν
* 17 Άλτιντορ
* 18 Ουοντολόφσκι
* 19 Ζούσι
* 20 Κάμερον
* 21 Τσάντλερ
* 22 Ριμάντο
* 23 Τζόνσον
* Προπονητής: Κλίνσμαν
 |

 |
Το **εθνόσημο της Λαϊκής Δημοκρατίας του Κονγκό**  έχει αλλάξει πολλές φορές τα τελευταία χρόνια.

Το σημερινό εθνόσημο καθιερώθηκε το 2006 και εικονίζει ένα κεφάλι λεοπάρδαλης, που περικλείεται από ένα χαυλιόδοντα ελέφαντα στην αριστερή πλευρά και ένα δόρυ στα δεξιά. Από κάτω βρίσκονται τρεις λέξεις, οι οποίες σχηματίζουν το εθνικό ρητό: *Justice, Paix, Travail* (*Δικαιοσύνη, Ειρήνη, Εργασία*) στα γαλλικά. Υιοθετήθηκε στις 18 Φεβρουαρίου 2006 από τον Πρόεδρο Ζοζέφ Καμπιλά.

Το παλαιό εθνόσημο υιοθετήθηκε το 2003 και απεικόνιζε τρία χέρια που περιβάλλονταν από μια γιρλάντα από καλαμπόκι. Στην κορυφή βρισκόταν το κεφάλι ενός λιονταριού και στο κάτω μέρος το ρητό *Démocratie, Justice, Unité* (*Δημοκρατία, Δικαιοσύνη, Ενότητα* στα γαλλικά).

Το εθνόσημο του 1999 αποτελούνταν από έναν ανοικτό μπλε θυρεό. Στη μέση βρίσκοταν ένα κίτρινο αστέρι, πάνω από το οποίο υπήρχαν έξι μικρότερα αστέρια. Το εν λόγω εθνόσημο καθιερώθηκε ταυτόχρονα με την τότε σημαία και έμοιαζε με αυτήν.

Ένα πιο παλιό ακόμα εθνόσημο της χώρας, από το 1971 μέχρι το 1997, απεικόνιζε το κεφάλι μιας λεοπάρδαλης και κάτω από αυτό ένα ζευγάρι από σταυρωτά κοντάρια, γύρω από αυτά ένα κλαδί και έναν χαυλιόδοντα από ελέφαντα. Οι λέξεις *Paix, Justice, Travail* ("Ειρήνη, Δικαιοσύνη, Εργασία") είναι γραμμένες πάνω σε λευκή λωρίδα κάτω από τα κοντάρια. Αυτό το εθνόσημο επίσημα εισήχθη την 1η Αυγούστου 1964.

Πινακοθήκη εθνοσήμων
--------------------

* Εθνόσημο του 1999Εθνόσημο του 1999
* Εθνόσημο του 2003Εθνόσημο του 2003
* Εθνόσημο σε χρήση από το 2006Εθνόσημο σε χρήση από το 2006

Εξωτερικοί σύνδεσμοι
--------------------

* Εθνόσημο της Λ.Δ. Κονγκό] - *Σημαίες του Κόσμου*.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνόσημο της Λαϊκής Δημοκρατίας του Κονγκό** |

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Εθνόσημα των χωρών της Αφρικής |
| --- |
|  |
| Ανεξάρτητα κράτη | 
* Ανγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Δυτική Σαχάρα1
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κονγκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |
|  |
| Εξαρτημένα Εδάφη | 
* Νήσος Αγίας Ελένης
* Θέουτα
* Κανάριες Νήσοι
* Μαγιότ
* Μελίγια
* Πουντλάνδη
* Ρεϋνιόν
* Σοκότρα
* Σομαλιλάνδη
 |
|  |
| 
1. Αναγνωρίζεται από 46 χώρες |

 |
Το **Mank** είναι μια αμερικανική ασπρόμαυρη βιογραφική δραματική ταινία του 2020 σχετικά με τον σεναριογράφο Χέρμαν Μάνκιεβιτς και την συγγραφή του σεναρίου της ταινίας Πολίτης Κέιν του 1941. Την ταινία σκηνοθέτησε ο Ντέιβιντ Φίντσερ, ενώ το σενάριο είναι βασισμένο σε αυτό που έγραψε ο πατέρας του σκηνοθέτη, ο Τζακ Φίντσερ, και παραγωγοί ήταν οι Σιάν Τσάφιν, Ντάγκλας Ουρμπάνσκι και Έρικ Ροθ. Πρωταγωνιστεί ο Γκάρι Όλντμαν στον ομώνυμο ρόλο, ενώ συμπρωταγωνιστούν οι Αμάντα Σάιφρεντ, Λίλι Κόλινς, Άρλις Χάουαρντ, Σαμ Τρότον, Τομ Μπέρκ, Τζόζεφ Γκρος, Τόμπι Λεόναρντ Μουρ και Τσαρλς Ντανς. 

Η ταινία έκανε πρεμιέρα σε περιορισμένους κινηματογράφους στις 13 Νοεμβρίου 2020 και έγινε διαθέσιμη στο Netflix στις 4 Δεκεμβρίου του ίδιου έτους. Η ταινία απέσπασε κυρίως θετικές κριτικές, οι οποίες εγκωμιάσαν την σκηνοθεσία του Fincher, καθώς και για τις υποκριτικές ερμηνείες των πρωταγωνιστών (ιδιαίτερα του Γκάρι Όλντμαν και της Αμάντα Σάιφρεντ), την φωτογραφία, τις αξίες παραγωγής και τη μουσική της σύνθεση. Η ταινία προτάθηκε για 10 βραβεία Όσκαρ στην 93η απονομή, συμπεριλαμβανομένων των βραβείων Καλύτερης Ταινίας, Καλύτερης Σκηνοθεσίας, Καλύτερου Α' Ανδρικού Ρόλου, για τον Γκάρι Ολντμαν, και Καλύτερου Β' Γυναικείου Ρόλου, για την Αμάντα Σέιφριντ, και κέρδισε τελικά το βραβείο Καλύτερου Σχεδιασμού Παραγωγής και το βραβείο Καλύτερης Φωτογραφίας. Έλαβε επίσης, έξι κορυφαίες υποψηφιότητες στα 78α Βραβεία των Χρυσών Σφαιρών, συμπεριλαμβανομένης της Χρυσής Σφαίρας Καλύτερης Ταινίας – Δράμας.

Παραπομπές
----------

1. 1 2 3  «Mank (2020)». *AFI Catalog of Feature Films*. 20 Νοεμβρίου 2020. Αρχειοθετήθηκε από το πρωτότυπο στις 22 Φεβρουαρίου 2021. Ανακτήθηκε στις 22 Φεβρουαρίου 2021.
2. ↑  Moye, Clarence (5 Φεβρουαρίου 2021). «'Mank' Production Designer Donald Graham Burt On Recreating 1930s Hollywood, Hearst Castle». *Awards Daily*. Αρχειοθετήθηκε από το πρωτότυπο στις 5 Φεβρουαρίου 2021. Ανακτήθηκε στις 16 Φεβρουαρίου 2021.
3. ↑  «Mank (2020) - Financial Information». The Numbers. Αρχειοθετήθηκε από το πρωτότυπο στις 8 Δεκεμβρίου 2020. Ανακτήθηκε στις 30 Νοεμβρίου 2020.

Εξωτερικοί Σύνδεσμοι
--------------------

* *Mank*   στην IMDb
* Το Mank στο Netflix
Η **προσβασιμότητα**, με την έννοια που αναφέρεται εδώ, αφορά το σχεδιασμό προϊόντων, συσκευών, υπηρεσιών ή περιβαλλόντων έτσι ώστε να μπορούν να χρησιμοποιηθούν από άτομα με ειδικές ανάγκες. Η έννοια του προσβάσιμου σχεδιασμού και της πρακτικής της προσβάσιμης ανάπτυξης εξασφαλίζει τόσο την «άμεση πρόσβαση» (δηλαδή χωρίς βοήθεια) όσο και την «έμμεση πρόσβαση» που σημαίνει συμβατότητα με την βοηθητική τεχνολογία ενός ατόμου (για παράδειγμα, αναγνώστες οθόνης υπολογιστή). 

Η προσβασιμότητα μπορεί να θεωρηθεί ως «δυνατότητα πρόσβασης» και ωφέλεια από κάποιο σύστημα ή οντότητα. Η ιδέα επικεντρώνεται στη διευκόλυνση της πρόσβασης ατόμων με αναπηρίες ή ειδικών αναγκών ή στην πρόσβαση μέσω της χρήσης βοηθητικής τεχνολογίας. Ωστόσο, η έρευνα και ανάπτυξη στον τομέα της προσβασιμότητας φέρνει οφέλη για όλους.   

Η προσβασιμότητα δεν πρέπει να συγχέεται με τη χρηστικότητα, η οποία είναι ο βαθμός στον οποίο ένα προϊόν (όπως συσκευή, υπηρεσία ή περιβάλλον) μπορεί να χρησιμοποιηθεί από συγκεκριμένους χρήστες για την επίτευξη καθορισμένων στόχων με αποτελεσματικότητα, αποδοτικότητα και ικανοποίηση σε συγκεκριμένο πλαίσιο χρήσης. 

Η προσβασιμότητα συνδέεται στενά με τον καθολικό σχεδιασμό, ο οποίος είναι η διαδικασία δημιουργίας προϊόντων που μπορούν να χρησιμοποιηθούν από ανθρώπους με το ευρύτερο δυνατό φάσμα δυνατοτήτων, λειτουργώντας μέσα σε ένα ευρύ φάσμα καταστάσεων. Πρόκειται για την δημιουργία πραγμάτων προσβάσιμων από όλους τους ανθρώπους (είτε έχουν αναπηρία είτε όχι).

Παραπομπές
----------

1. ↑  Henry, Shawn Lawton; Abou-Zahra, Shadi; Brewer, Judy (2014). *The Role of Accessibility in a Universal Web*. Proceeding W4A '14 Proceedings of the 11th Web for All Conference Article No. 17. ISBN 978-1-4503-2651-3. Ανακτήθηκε στις 17 Δεκεμβρίου 2014. CS1 maint: Πολλαπλές ονομασίες: authors list (link)
2. ↑  «What is assistive technology?». *washington.edu* (στα Αγγλικά). Αρχειοθετήθηκε από το πρωτότυπο στις 19 Ιανουαρίου 2019. Ανακτήθηκε στις 2 Ιουλίου 2018.
3. ↑  «Federal Communications Commission». FCC on Telecommunications Accessibility for the Disabled. 1999.
4. ↑  Goldberg, L. (1996). «Electronic Curbcuts: Equitable Access to the Future». *Getty Center for the History of Art and the Humanities and the Getty Art History Information Program, Cyberspace/Public Space: The Role of Arts and Culture in Defining a Virtual Public Sphere.*. Αρχειοθετήθηκε από το πρωτότυπο στις April 27, 1999. .
5. ↑  Jacobs, S. (1999). «Section 255 of the Telecommunications Act of 1996: Fueling the Creation of New Electronic Curbcuts».
6. ↑  Valdes, L. (2003). «Accessibility on the Internet».
7. ↑  Brewer, J. «Access to the World Wide Web: Technical and Policy Aspects». Στο: Preiser, W.; Ostroff, E. *Universal Design Handbook* (1st έκδοση). New York: MacGraw-Hill. CS1 maint: Πολλαπλές ονομασίες: editors list (link)
8. ↑  «The Concept of Universal Design». *udeworld.com*. Αρχειοθετήθηκε από το πρωτότυπο στις 4 Ιουλίου 2018. Ανακτήθηκε στις 2 Ιουλίου 2018.
Ο **Αύγουστος ΦιτςΚλάρενς**, αγγλ. Augustus FitsClarens (1 Μαρτίου 1805 - 14 Ιουνίου 1854) από τον Οίκο του Αννοβέρου ήταν εφημέριος στο Μάπλενταραμ του Όξφορντσαϊρ.

Βιογραφία
---------

Ήταν ο πέμπτος από τα νόθα τέκνα του Γουλιέλμου Δ΄ της Βρετανίας και της Δωροθέας Τζόρνταν, ηθοποιού, κόρης του Φράνσις Μπλάνντ, εργαζόμενου στο θέατρο. Αδέλφια του ήταν ο Γεώργιος κόμης του Μάνστερ, υποστράτηγος, ο Φρειδερίκος συνταγματάρχης και ο Αδόλφος υποναύαρχος.

Αρχικά εφημέριος του πατέρα του, έγινε μετά εφημέριος (vicar) του Μάπλενταραμ στο Όξφορντσαϊρ. Ο Γουλιέλμος Δ΄ ήταν πλούσιος ευεργέτης του ναού και της ενορίας: μεταξύ των δώρων του ήταν το ρολόι του πύργου με τα αρχικά "W. R." (William Rex). Έκανε γενναίες συνεισφορές για την επέκταση της οικίας του εφημέριου και περιέλαβε γειτονικές περιοχές στην ενορία, ώστε με τα έσοδα αυτών να κτισθεί σχολείο. Το θαυμάσιο αργυρό πινάκιο κοινωνίας που αφιερώθηκε στο ναό από τον Αύγουστο μετά την τοποθέτησή του εκεί, είναι μάλλον δώρο σε αυτόν τού πατέρα του. 

Το 1830 ο πατέρας του ανέλαβε βασιλιάς και ο Αύγουστος ορίστηκε τακτικός εφημέριός του και το 1831 του δόθηκε, όπως και στα αδέλφια του, ο τίτλος του λόρδου και η θέση του "νεότερου γιου του μαρκησίου" στη σειρά Προτεραιότητας. Διορίστηκε εφημέριος της νόμιμης συζύγου του Γουλιέλμου Δ΄, της Αδελαΐδας των Βέττιν-Σαξονίας-Μάινινγκεν το 1832. Σπούδασε στο Κολέγιο Τρίνιτυ του Κέιμπριτζ και αποφοίτησε ως πτυχιούχος της Νομικής (LΒ) το 1832 και διδάκτωρ της Νομικής (LD) τρία έτη μετά.

Οικογένεια
----------

Νυμφεύτηκε το 1845 τη Σάρρα-Ελισάβετ-Αικατερίνη Γκόρντον, κόρη του λόρδου Ερρίκου Γκόρντον, ταγματάρχη και είχε τέκνα:

* Δωροθέα 1845-1870, παντρεύτηκε τον Τόμας-Γουίλιαμ Γκοφ.
* Εύα 1847-1918.
* Βεατρίκη 1847-1909, δίδυμη της Εύας.
* Ερρίκος-Εδουάρδος 1853-1930.

Αναφορές σε Πηγές
-----------------

1. 1 2  Darryl Roger Lundy: (Αγγλικά) *The Peerage*. p10509.htm#i105082.
2. 1 2  Leo van de Pas: (Αγγλικά) *Genealogics*. 2003. I00018602.
3. ↑  p10509.htm#i105082. Ανακτήθηκε στις 7  Αυγούστου 2020.
4. 1 2 3 4 5 6 7 8  Darryl Roger Lundy: (Αγγλικά) *The Peerage*.
5. 1 2  George Newenham Wright, John Watkins: *The Life and Reign of William the Fourth*, Volume 2, appendix IV, p. 854.
6. 1 2  Lord Augustus FitzClarence Obituary, *The Gentleman's Magazine*, 1854, p. 312.
7. ↑  *St. Margaret - Mapledurham: Brief History* [retrieved 5 December 2014].
8. ↑  *Reverend Lord Augustus Fitz-Clarence* in: thePeerage.com [retrieved 5 December 2014].
9. ↑  Marek, Miroslav. «*Complete Genealogy of the House of Welf*». genealogy.euweb.cz. Ανακτήθηκε στις 5 Δεκεμβρίου 2014. [*χρειάζεται καλύτερη πηγή*]
10. ↑  *FitzClarence, Dorothea 1845 - 1870* in: genealogy.richardremme.com Αρχειοθετήθηκε 2018-12-01 στο Wayback Machine. [retrieved 5 December 2014].
11. ↑  *Bradford People: Clarence Goff* in: Bradford on Avon Museum [retrieved 5 December 2014].


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Lord Augustus FitzClarence  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 52°30′57″N 13°22′50″E﻿ / ﻿52.51583°N 13.38056°E﻿ / 52.51583; 13.38056

Adlon 1995
To **Ξενοδοχείο «Άντλον»** (γερμ. *Hotel Adlon*) βρίσκεται στην *Πλατεία των Παρισίων* (*Παρίζα Πλατς*, γερμ. *Pariser Platz*) στο νοτιοδυτικό άκρο της ιστορικής λεωφόρου *Ούντερ ντεν Λίντεν* (γερμ. *Unter den Linden*) του Βερολίνου, απέναντι ακριβώς από την Πύλη του Βραδεμβούργου.

Ιστορία
-------

Το ξενοδοχείο «Άντλον» χτίστηκε από τον Λόρεντς Άντλον (Lorenz Adlon, 1849 – 1921), έμπορο κρασιών, και άνοιξε τις πύλες του στο κοινό το 1907. Κατά το Β΄ Παγκόσμιο Πόλεμο, τη νύκτα της 2ας Μαΐου 1945, το ξενοδοχείο μετατράπηκε σε ερείπια από μεγάλη πυρκαγιά που ξέσπασε στο κελάρι των κρασιών του. Συνέχισε να λειτουργεί, μέχρι που τελικά, το 1984 κατεδαφίστηκε. 

Μετά την επανένωση της Γερμανίας, ένα νέο ξενοδοχείο με το ίδιο όνομα εγκαινιάστηκε στις 23 Αυγούστου 1997. Ο επανασχεδιασμός και η διακόσμηση στο εσωτερικό του ανατέθηκαν στους καλύτερους αρχιτέκτονες και σχεδιαστές, οι οποίοι χρησιμοποίησαν πολυτελή υλικά (μάρμαρο και ξυλεία τροπικών δασών).

Το μοναδικό αυθεντικό στοιχείο που διασώθηκε από το παλαιό ξενοδοχείο είναι μια περίτεχνη κρήνη από μαύρο μάρμαρο, που κοσμεί την κεντρική αίθουσα του νέου ξενοδοχείου.

Διάσημοι επισκέπτες
-------------------

Το Ξενοδοχείο «Άντλον» θεωρείται το πιο κοσμικό ξενοδοχείο του Βερολίνου και ένα από τα πιο φημισμένα ξενοδοχεία σε όλη την Ευρώπη. Σ’ αυτό έχουν διαμείνει στη διάρκεια της υπερεκατονταετούς ιστορίας του βασιλείς και προσωπικότητες της πολιτικής, των γραμμάτων και των τεχνών από όλο τον κόσμο.

Πρώτος που επισκέφθηκε το ξενοδοχείο «Άντλον», καλεσμένος του ιδιοκτήτη του Λόρεντς Άντλον, ήταν ο Αυτοκράτορας της Γερμανίας Γουλιέλμος Β΄. Ανάμεσα σ’ άλλους διάσημους επισκέπτες του περιλαμβάνονται: η βασίλισσα Ελισάβετ Β΄ του Ηνωμένου Βασιλείου, οι πρώην πρόεδροι των Η.Π.Α. Φραγκλίνος Ρούσβελτ και Μπιλ Κλίντον, ο πρόεδρος των Η.Π.Α. Μπάρακ Ομπάμα, ο Χέρμπερτ Χούβερ, ο Δαλάι Λάμα, ο Άλμπερτ Αϊνστάιν, ο Κόφι Ανάν κ. ά.

Στις διασημότητες από το χώρο της τέχνης, που έχουν κατά καιρούς διαμείνει στο ξενοδοχείο «Άντλον», είναι, μεταξύ άλλων, ο Ιταλός τενόρος της όπερας Ενρίκο Καρούζο, η Γκρέτα Γκάρμπο, η Μαρλέν Ντίτριχ, η Ζοζεφίν Μπέικερ, ο Τσάρλι Τσάπλιν και στην πιο σύγχρονη εποχή ο Μάικλ Τζάκσον και ο Τομ Κρουζ.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ξενοδοχείο Άντλον** |

* The official website of the Hotel Adlon (www.hotel-adlon.de/en/home)
* «Βερολίνο» (Οδηγοί του Κόσμου), Εκδόσεις ΚΑΘΗΜΕΡΙΝΗ/DORLING KINDERSLEY Ltd, Εκδόσεις Η ΚΑΘΗΜΕΡΙΝΗ (για την ελληνική γλώσσα), Αθήνα, 2000.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141557408
* LCCN: no98104055
* GND: 5167236-4

 |

 |
Η **Γ΄ Ρωσο-Βυζαντινή Συνθήκη** μεταξύ του Αυτοκράτορα Κωνσταντίνου Ζ΄ και του Ιγκόρ του Κιέβου συνομολογήθηκε το 944 ή το 945, ως αποτέλεσμα μίας ναυτικής αποστολής, που ανέλαβαν οι Ρως του Κιέβου εναντίον της Κωνσταντινούπολης στις αρχές της δεκαετίας του 940. Οι όροι ήταν λιγότερο πλεονεκτικοί για τους Ρως από ακείνους της προηγούμενης συμφωνίας, της σχετιζόμενης με τον Όλεγκ, προκάτοχο του Ιγκόρ. Είναι μία από τις πρωιμότερες γραπτές πηγές της Παλαιάς Ρωσικής Νομοθεσίας. 

Οι οδοί των Βαριάγγων (με μωβ χρώμα) προς την Κωνσταντινούπολη. Φαίνεται η οδός του Βόλγα (με κόκκινο) και άλλοι οδοί από τον 8ο ως τον 11ο αι.
Το κείμενο της συμφωνίας, όπως διατηρήθηκε στο *Πρώτο Χρονικό*, περιέχει έναν κατάλογο των πληρεξουσίων των Ρως· αναφέρονται περισσότεροι από 50. Η πλειονότητα των ονομάτων είναι Νορβηγικά. Ένα μέρος των αντιπροσώπων των Ρως ορκίστηκαν στους παγανιστές θεούς τους, ενώ άλλο μέρος επικαλείται το όνομα του Χριστιανικού Θεού, που δείχνει ότι ένα σημαντικό μέρος της ανώτερης τάξης των Ρως είχε εκχριστιανιστεί.

Εκτός από την Όλγα, σύζυγο του Ιγκόρ, αναφέρονται δύο άλλες αρχόντισσες: η Πρεσλάβα, σύζυγος του Ολοντίσλαβ και η Σπάνδρα, σύζυγος του Ούλεμπ. Δεν είναι σαφές αν αυτά τα ζεύγη ονομάτων (ένα Σλαβικό με ένα Νορβηγικό) αναφέρονται σε κάποιους Ρουρικίδες συγγενείς του Ιγκόρ ή εκπροσωπούν μία διαφορετική βασιλική οικογένεια.

Η συνθήκη του 944/45 επαναλαμβάνει αρκετές ρήτρες από προηγούμενους διακανονισμούς. Οι Ρως υπόσχονται να μην επιτεθούν στη Χερσόνησο, μία Ρωμαϊκή περιοχή στην Κριμαία περίκλειστη από Ρως (άρθρο 8). Το στόμιο του ποταμού Δνείπερου (Μπελομπερέζυε) θα εδιοικείτο από κοινού, αν και στους Ρως απαγορευόταν να διαχειμάζουν εκεί και να καταπιέζουν τους αλιείς από τη Χερσόνησο (άρθρο 12).

Το άρθρο 2 περιέχει νέες διατάξεις επί του ναυτικού δικαίου. Με σκοπό να διαχωριστούν οι ειρηνικοί έμποροι από τους επιδρομείς, κάθε πλοίο των Ρως επρεπε να φέρει ένα καταστατικό του πρίγκιπα του Κιέβου, που να εξηγεί πόσοι άνθρωποι και πόσα πλοία θα έπλεαν στην Κωνσταντινούπολη. Αλλιώς τα πλοία των Ρως μπορούσαν να συλληφθούν από τις Αυτοκρατορικές αρχές.

Πηγές
-----

* Feldbrugge, Ferdinand J. M. (2008). Law in Medieval Russia. Martinus Nijhoff. ISBN 978-90-04-16985-2.

Δείτε επίσης
------------

* Εμπορική Οδός Βαράγγων - Ελλήνων
* Κατάλογος Βυζαντινών συνθηκών
Ο **Γεώργιος Θ. Παναγόπουλος** (18 Αυγούστου 1977) είναι Έλληνας δικηγόρος, πολιτικός, πτυχιούχος του τμήματος Νομικής του Δημοκρίτειου Πανεπιστημίου Θράκης και είναι κάτοχος μεταπτυχιακού στο Εμπορικό Δίκαιο, στο Cardiff University στο Ηνωμένο Βασίλειο. Στις δημοτικές εκλογές της 2ας Ιουνίου 2019 εκλέχθηκε δήμαρχος Σαλαμίνας, με ποσοστό 67,46%. Επανεξελέγη στις δημοτικές εκλογές της 8ης Οκτωβρίου 2023, με ποσοστό 53,83%.

Βιογραφικό
----------

Γεννήθηκε το 1977. Μεγάλωσε στη Σαλαμίνα. Γονείς του είναι ο Θοδωρής Παναγόπουλος, τραπεζικός υπάλληλος και η Πόπη Δράκου. Είναι παντρεμένος με τη δικηγόρο Αθηνά Βάτου και έχει δύο παιδιά, τον Θοδωρή 12 και την Άννα. Φοίτησε στο Δημοτικό Σχολείο Παλουκίων, στο 2ο Γυμνάσιο Σαλαμίνας και αποφοίτησε από το 2ο Λύκειο Σαλαμίνας το 1995. Το 1996 εισήλθε στη Νομική Σχολή του Δημοκρίτειου Πανεπιστημίου Θράκης απ’ όπου αποφοίτησε το 2000 με βαθμό ‘λίαν καλώς’. Συνέχισε τις σπουδές του στο Cardiff University του Ηνωμένου Βασιλείου, όπου έγινε δεκτός στο μεταπτυχιακό πρόγραμμα του Εμπορικού Δικαίου. Το 2001 αποφοίτησε ολοκληρώνοντας με επιτυχία τις σπουδές του ασχολούμενος με το Δίκαιο Ανταγωνισμού, το Δίκαιο Βιομηχανικής Ιδιοκτησίας και το Δίκαιο Διεθνών Πωλήσεων και αποκτώντας μεταπτυχιακό τίτλο στο Εμπορικό Δίκαιο (LL.M. in Commercial Law). Εκπλήρωσε τις στρατιωτικές του υποχρεώσεις υπηρετώντας στο Πολεμικό Ναυτικό και μετά από δεκαοκτάμηνη πρακτική άσκηση και την επιτυχή εξέταση στο Δικηγορικό Σύλλογο Πειραιά ασκεί από το 2003 δικηγορία.

Δήμαρχος Σαλαμίνας
------------------

Στις αρχές του 2018 ανακοίνωσε την υποψηφιότητά του για τις αυτοδιοικητικές εκλογές του 2019 στη Σαλαμίνα με τον συνδυασμό του «ΤΟ Ν.Η.Σ.Ι. ΜΑΣ-Νέες Ημέρες Σύγχρονες Ιδέες».

Στον πρώτο γύρο των εκλογών έλαβε ποσοστό 30,12%, 5.587 ψήφους και 10 έδρες, ενώ και στον δεύτερο γύρο αναδείχθηκε νικητής έναντι του αντιπάλου του, Γιάννη Τσαβαρή, με ποσοστό 67,46% και 10.812 ψήφους. Πιο συγκεκριμένα, την πρώτη Κυριακή, στη Δημοτική Ενότητα Σαλαμίνας ήρθε πρώτος με το προαναφερθέν ποσοστό, διεκδικώντας 8 έδρες, ενώ στη Δημοτική Ενότητα Αμπελακίων ήρθε δεύτερος με ποσοστό 28,56% έναντι του κ. Τσαβαρή ο οποίος είχε ποσοστό 32,71%. Παρ'όλα αυτά στη συγκεκριμένη ενότητα διεκδικεί 2 έδρες, όσες και ο κ. Τσαβαρής.

Από τις 4 δημοτικές ενότητες του νησιού (Αιαντείου, Αμπελακίων, Σαλαμίνας και Σεληνίων), κατάφερε μόνο σε μία να υπερισχύσει ο συνδυασμός του, στη Δημοτική Κοινότητα Σαλαμίνας, έχοντας 4 έδρες. Στη δημοτική ενότητα Αιαντείου και Αμπελακίων ήρθε δεύτερος, μετά το συνδυασμό του κ.Τσαβαρή, έχοντας 2 έδρες σε καθεμιά, ενώ στη δημοτική ενότητα Σεληνίων, ήρθε τρίτος, μετά το συνδυασμό του κ.Τραυλού και του κ. Τσαβαρή, έχοντας μόνο 1 έδρα.

Επανεξελέγη δήμαρχος το 2023, από τον πρώτο γύρο, με ποσοστό 53,83%, 9.765 ψήφους και 17 έδρες. 


1. ↑  «Συγκεντρωτικά Αποτελέσματα Δημοτικών Εκλογών της 2ας Ιουνίου 2019» (PDF). *Πρωτοδικείο Πειραιώς*. 4 Ιουνίου 2019.
2. ↑  «Δημοτικές Εκλογές της 8ης Οκτωβρίου 2023 - ΠΡΩΤΟΔΙΚΕΙΟ ΠΕΙΡΑΙΑ Αποτελέσματα Εκλογικής Περιφέρειας Σαλαμίνας» (PDF). *Πρωτοδικείο Πειραιώς*. 29 Νοεμβρίου 2023.  line feed character in `|title=` at position 63 (βοήθεια)
{{WikidataCoord}} – missing coordinate data

Το **Κάστρο της Πετρέλας** (αλβανικά: *Kalaja e Petrelës**‎‎*) είναι βυζαντινό κάστρο στην Αλβανία κοντά στο χωριό Πετρέλα (Petrelë). Η ιστορία του χρονολογείται από τον 6ο αιώνα όταν και χτίστηκε από τον Ιουστινιανό. Είναι ένα από τα τουριστικά σημεία κοντά στα Τίρανα που προσελκύει μεγάλο αριθμό επισκεπτών. Στο εσωτερικό του σήμερα λειτουργεί εστιατόριο.

Είναι σκαρφαλωμένο πάνω σε ένα βραχώδη λόφο, πάνω από το χωριό με το ίδιο όνομα. Έχει τριγωνικό σχήμα με δύο πύργους. Παρά το γεγονός ότι κτίστηκε για πρώτη φορά στην αρχαιότητα, το σημερινό κτίσμα χρονολογείται από τον 15ο αιώνα. Το Κάστρο ήταν μέρος της άμυνας του κάστρου της Κρούγιας. Κατά τη διάρκεια του αγώνα του Σκεντέρμπεη εναντίον των Οθωμανών, το Κάστρο χρησιμοποιήθηκε από την αδελφή του Μαμίτσα.

Πηγές
-----

* Αlbania-shqiperia Castles and Forts
Ρωμαϊκή γέφυρα της Κόρδοβας με τον Καθεδρικό ναό της Κόρδοβας στο παρασκήνιο.
Η **ρωμαϊκή γέφυρα της Κόρδοβας** είναι μια γέφυρα στο ιστορικό κέντρο της Κόρδοβας στη νότια Ισπανία, χτισμένη τις αρχές του 1ου αιώνα π.Χ. στον ποταμό Γουαδαλκιβίρ.

Ανήκει σε μια μικρή προστατευόμενη περιοχή γνωστή ως *Sotos de la Albolafia*.

Ιστορία
-------

Η γέφυρα κτίστηκε από αρχαίους Ρωμαίους στις αρχές του 1ου αιώνα π.Χ. πιθανότερα αντικαθιστώντας μια παλαιότερη ξύλινη γέφυρα. Στις μέρες μας, μετά την ισλαμική ανακατασκευή, έχει 16 αψίδες, μια λιγότερη από ότι αρχικά και συνολικό μήκος 247 μέτρα. Το πλάτος είναι περίπου 9 μέτρα.

Η Αυγουστιανή οδός, που ένωνε τη Ρώμη με το Κάδιθ είναι πολύ πιθανό να περνούσε από τη γέφυρα. Κατά την ισλαμική κυριαρχία του χαλιφάτου της Κόρδοβας, ο μουσουλμάνος κυβερνήτης *Al-Samh ibn Malik al-Khawlani* διέταξε να χτιστεί μια γέφυρα πάνω στα ερείπια της παλιάς ρωμαϊκής. Κατά τον Μεσαίωνα ο πύργος Καλαχόρα και η *πύλη της γέφυρας* (*Puerta del Puente*) χτίστηκαν στη νότια και βόρεια πλευρά της γέφυρας, αντίστοιχα. Η γέφυρα ανακατασκευάστηκε και επεκτάθηκε στη σημερινή της έκταση. Οι αψίδες αναπαριστούν την περίφημη μαυριτανική αρχιτεκτονική που κυριαρχεί στο τοπίο της πόλης. Τον 17ο αιώνα, ένα άγαλμα από τον *Bernabé Gómez del Río* που αναπαριστά τον Άγιο Ραφαήλ, υψώθηκε στη μέση της γέφυρας.

Η τελευταία εκτενής αποκατάσταση της γέφυρας έγινε το 2006.

Παραπομπές
----------

1. 1 2 3 4 5 6 7 8 9  (Ισπανικά) *Digital Guide to the Cultural Heritage of Andalusia*. i2779. Ανακτήθηκε στις Ιουλίου 2020.
2. ↑  (Ισπανικά) *Digital Guide to the Cultural Heritage of Andalusia*. i2779. Ανακτήθηκε στις Ιουλίου 2020.

Πηγές
-----

* Colin O’Connor: *Roman Bridges*, Cambridge University Press 1993, ISBN 0-521-39326-4, pp. 103 (SP7)
* Ahmed Mohammed al-Maqqari: *Nafhu at-Teeb min Ghosni al-Andalusi ar-Rateeb*, pp. 480

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρωμαϊκή γέφυρα της Κόρδοβας** |

* Σελίδα στο Structurae (Αγγλικά) (Γερμανικά) (Γαλλικά)
* Σελίδα στο Cordoba24 (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316735488

 |

 |

Συντεταγμένες: 37°52′36″N 04°46′41″W﻿ / ﻿37.87667°N 4.77806°W﻿ / 37.87667; -4.77806
Ο **Μαρκ Ράνταλ Μέντοους** (αγγλικά: *Mark Randall Meadows*, 28 Ιουλίου 1959), είναι Αμερικανός πολιτικός, που υπηρέτησε ως 29ος Προσωπάρχης του Λευκού Οίκου από το 2020 έως το 2021, υπό τον 45ο Πρόεδρο Ντόναλντ Τραμπ. Είναι μέλος του Ρεπουμπλικανικού Κόμματος. 

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 11η περιφέρεια της Βόρειας Καρολίνας, από το 2013 έως το 2020. 

Ως βουλευτής, είχε περιγραφεί ως στενός σύμμαχος και υποστηρικτής του Ντόναλντ Τραμπ, και αποτελούσε ένα από τα πιο συντηρητικά μέλη της Βουλής των Αντιπροσώπων.

Βιογραφία
---------

Ο Μέντοους, γεννήθηκε τον Ιούλιο του 1959 στο νοσοκομείο του Στρατού των ΗΠΑ, στο Βερντέν της Γαλλίας, από στρατιωτικό πατέρα από το Αρκάνσας και νοσηλεύτρια μητέρα από το Τενεσί. Μεγάλωσε και φοίτησε στην Τάμπα της Φλόριντα. Σπούδασε Διοικήση Επιχειρήσεων στο Πανεπιστήμιο της Νότιας Φλόριντα, λαμβάνοντας πτυχίο (AA) το 1980.

Πολιτική
--------

#### Βουλή των Αντιπροσώπων των ΗΠΑ (2013-2020)

Ο Μέντοους, εξελέγη στις εκλογές του 2012 για την Βουλή των Αντιπροσώπων των ΗΠΑ στην 11η περιφέρεια της Βόρειας Καρολίνας, ως υποψήφιος του Ρεπουμπλικανικού Κόμματος, με ποσοστό 57,4% των ψήφων έναντι 42,6% του τότε Δημοκρατικού ανθυποψηφίου του. Επανεξελέγη το 2014 με ποσοστό 62,9%, το 2016 με 64,1%, και το 2018 με 59%.

Παραιτήθηκε τον Μάρτιο του 2020, προκειμένου να αναλάβει ως Προσωπάρχης στον Λευκό Οίκο. 

#### Προσωπάρχης του Λευκού Οίκου (2020-2021)

Στις 6 Μαρτίου 2020, ο 45ος Πρόεδρος των ΗΠΑ Ντόναλντ Τραμπ, ανακοίνωσε ότι ο Μαρκ Μέντοους, θα αναλάμβανε το αξίωμα του Επικεφαλή του Επιτελείου του Λευκού Οίκου (Προσωπάρχης). 

Ξεκίνησε τα καθήκοντά του, ως 29ος Προσωπάρχης του Λευκού Οίκου, στις 31 Μαρτίου 2020. Παρέμεινε στο αξίωμα μέχρι την λήξη της θητείας του προέδρου Τραμπ, έως τις 20 Ιανουαρίου 2021.

Παραπομπές
----------

1. 1 2  bioguide.congress.gov/scripts/biodisplay.pl?index=M001187.
2. ↑  Bade, Rachael· Cheney, Kyle· Johnson, Eliana. «Meadows would give Trump a skilled brawler in the White House». *POLITICO* (στα Αγγλικά). Ανακτήθηκε στις 29 Οκτωβρίου 2021.
3. ↑  «News & Event Details». *www.usfalumni.org* (στα Αγγλικά). Ανακτήθηκε στις 29 Οκτωβρίου 2021.
4. ↑  «Mark Meadows: A Brief Biography». *Roll Call* (στα Αγγλικά). 28 Ιουλίου 2015. Ανακτήθηκε στις 29 Οκτωβρίου 2021.
5. ↑  «Mark Meadows (North Carolina)». *Ballotpedia* (στα Αγγλικά). Ανακτήθηκε στις 29 Οκτωβρίου 2021.
6. ↑  «MEADOWS, Mark | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 29 Οκτωβρίου 2021.
7. ↑  Brewster, Jack. «Who Is Trump's New Chief Of Staff Mark Meadows?». *Forbes* (στα Αγγλικά). Ανακτήθηκε στις 29 Οκτωβρίου 2021.
8. ↑  «Trump's New Chief Of Staff Not Yet Fully On The Job Amid Coronavirus Crisis» (στα αγγλικά). *NPR.org*.. Ανακτήθηκε στις 2021-10-29.

Εξωτερικοί σύνδεσμοι
--------------------

* Πολυμέσα σχετικά με το θέμα  Mark Meadows στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7337154441755335460008
* LCCN: no2018166027
* ISNI: 0000 0004 9979 3206
* GND: 1173521054
* US Congress: M001187

 |

 |
Ο Αλεξέι Σταχάνοβ
Ο **Σταχανοβισμός** απετέλεσε σύστημα βελτίωσης της βιομηχανικής παραγωγής που αναπτύχθηκε στη Σοβιετική Ένωση.

Ιστορία
-------

Το σύστημα αυτό βασίστηκε στην ορθολογικοποίηση της εργασίας κι έλαβε το όνομα του ανθρακωρύχου **Αλεξέι Γκριγκορίεβιτς Σταχάνοβ** (Ρωσικά:Алексе́й Григо́рьевич Стаха́нов- 3 Ιανουαρίου 1906– 5 Νοεμβρίου 1977) ο οποίος την 30ή ή την 31η Αυγούστου του 1935 εξόρυξε 102 τόνους γαιάνθρακα μέσα σε διάστημα μικρότερο των 6 ωρών (ήτοι 14 φορές περισσότερες από την απαιτούμενη ποσοστιαία εργασία). Κατά την περίοδο του δευτέρου πενταετούς πλάνου οικονομικής ανάπτυξης στη Σοβιετική Ένωση(1933-1937), η Σοβιετική Ένωση αντιμετώπιζε σημαντικά προβλήματα παραγωγής,ειδικά στην εξόρυξη ορυκτών, που ήταν κι ο βασικός της πλούτος. Το σύστημα αυτό,με σκοπό τη βελτίωση της παραγωγής, εφαρμόστηκε υποχρεωτικά και είχε σημαντική μεν επιτυχία στα ορυχεία και αργότερα σε άλλους κλάδους της βιομηχανίας όπου προσαρμόστηκε κι επεκτάθηκε, αλλά ήταν εξοντωτικό για τους εργαζομένους. Αργότερα, ο όρος γενικεύθηκε και έφθασε να σημαίνει την αύξηση της παραγωγής (ακόμα και υπό καταναγκαστική εργασία) με μοναδικό σκοπό την κομματική επιβράβευση.

Πηγές
-----

* Λεξικό των -ισμών, *Αντώνης Διαμαντίδης*, εκδόσεις ΓΝΩΣΗ, λήμμα *σταχανοβισμός*, σελ. 271-272
Ο Δρ. **Ντερβίς Έρογλου** (*Derviş Eroğlu*, 7 Μαρτίου 1938) είναι Τουρκοκύπριος πολιτικός της *de facto*, μη αναγνωρισμένης διεθνώς ΤΔΒΚ. Αναδείχθηκε νικητής των «προεδρικών εκλογών» τον Απρίλιο 2010, ενώ νωρίτερα είχε διατελέσει «πρωθυπουργός».↵Είναι πρόεδρος του Κόμματος Εθνικής Ενότητας. Είναι παντρεμένος με 4 παιδιά και 3 εγγόνια.

Πολιτική καριέρα
----------------

Γεννήθηκε στην Αμμόχωστο της Κύπρου το 1938. Σπούδασε ιατρική στο πανεπιστήμιο της Κωνσταντινούπολης. Το 1976 έγινε βουλευτής και το 1976 μέλος της Τουρκικής Ομοσπονδίας της Βόρειας Κύπρου. Την περίοδο 1976-1977 υπηρέτησε ως Υπουργός Παιδείας, Πολιτισμού, Νεολαίας και Αθλητισμού. Το Νοέμβριο του 1983 έγινε μέλος της *de facto* Συντακτικής Συνέλευσης. Διορίστηκε στην πρωθυπουργία σε 4 κυβερνήσεις της ΤΔΒΚ, από το 1985 ως το 1994 και από το 1996 ως το 2004. Την περίοδο από το 1994 ως το 1996 ήταν αρχηγός της αντιπολίτευσης. Στις 21 Νοεμβρίου του 2005 ο Έρογλου παραιτήθηκε από την ηγεσία του κόμματός του, για να δώσει τόπο στο "νέο αίμα". Το Νοέμβριο του 2008 επανεξελέγη στην προεδρία του κόμματος.

Το κόμμα του ηττήθηκε από το Ρεπουμπλικανικό Τουρκικό Κόμμα στις αποκαλούμενες εκλογές του 2004. Το UBP κέρδισε ξανά την πλειοψηφία των εδρών στην Βουλή στις εκλογές που διεξήχθησαν στις 19 Απριλίου του 2009 με ποσοστό της τάξεως του 44% επί του συνόλου των ψήφων. Σε δηλώσεις του, ο Έρογλου τάχθηκε υπέρ της συνέχισης των συνομιλιών για το Κυπριακό. Την 1η Μαΐου του 2009 έλαβε εντολή σχηματισμού κυβέρνησης από τον πρόεδρο, Μεχμέτ Αλί Ταλάτ.

Εκλογή στην προεδρία 2010
-------------------------

Στις 18 Απριλίου 2010 κέρδισε τις αμφισβητούμενες προεδρικές εκλογές από τον πρώτο γύρο, με ποσοστό της τάξεως του 50,37% έναντι 42,84% για τον Μεχμέτ Αλί Ταλάτ. Ανέλαβε καθήκοντα στις 23 Απριλίου 2010.

Επίσης δείτε
------------

* Μουσταφά Ακιντζί

Παραπομπές
----------

1. ↑  in.gr, Αυτοδυναμία εξασφάλισε ο Ντερβίς Έρογλου στα Κατεχόμενα, 20 Απριλίου 2009.
2. ↑  Υποβολή παραίτησης από Σογιέρ, Σημερινή, 22 Απριλίου 2009.
3. ↑  Καθημερινή, Υπέρ της συνέχισης των συνομιλιών για το Κυπριακό Ζήτημα ο Έρογλου, 23 Απριλίου 2009.
4. ↑  Καθημερινή, Νίκη Έρογλου στα Κατεχόμενα, 18-04-2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5912157226601785410002
* GND: 119752830X

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dervis Eroglu  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Αριστοφάνης (Aristophanes)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,564. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του αρχαίου `Ελληνα κωμικού ποιητή Αριστοφάνη.

Φυσικά χαρακτηριστικά
---------------------

Η μέση διάμετρος του Αριστοφάνους εκτιμάται σε 27,72 χιλιόμετρα. Ο φασματικός τύπος του είναι **Ch**, ενώ το γεωμετρικό άλβεδό του είναι 0,0761.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2933 Άμπερ | 2934 Αριστοφάνης | 2935 Ναίρουμ |
Ο **Ύμνος των Πίτκαιρν**  (Pitcairn Anthem - **Come ye Blessed**) είναι ο εθνικός ύμνος των Νήσων Πίτκαιρν. Πρόκειται για ανεπίσημο και τοπικό ύμνο, καθώς ο επίσημος ύμνος είναι το God Save the Queen. Το Come ye Blessed ψάλλεται σε πολλές περιστάσεις και εκδηλώσεις των νησιών. Οι στίχοι προέρχονται από το 25ο κεφάλαιο του Κατά Ματθαίον Ευαγγελίου, στ. 34-36 και 40. Πρόκειται για τα λόγια του Χριστού, κατά την εξιστόρηση μιας παραβολής.

Στίχοι
------

Then shall the King
Say unto them
On his right hand:
Come ye blessed of my Father
Inherit the kingdom prepared for you
From the foundation of the world
I was hunger’d and ye gave me meat,
I was thirsty and ye gave me drink
I was a stranger and ye took me in,
Naked and ye clothed me,
I was sick and ye visited me,
I was in prison and ye came unto me
In as much ye have done it unto one of the least of
These my brethren
Ye have done it unto me,
Ye have done it unto me.

Ελληνική μετάφραση
------------------

Και μετά ο Βασιλιάς
Θα πει σε αυτούς
Με το δεξί του χέρι:
Ελάτε με τις ευλογίες του Πατρός μου
Να κληρονομήσετε τη Βασιλεία που σας έχω προετοιμάσει
Από την κτίση του κόσμου
Ήμουν πεινασμένος και μου δώσατε κρέας,
Διψούσα και μου δώσατε να πιω
Ξένος ήμουν και με φιλοξενήσατε,
Γυμνός ήμουν και με ντύσατε,
Ήμουν άρρωστος και με φροντίσατε,
Ήμουν φυλακισμένος και με επισκεφτήκατε στη φυλακή
Γιατί όσο πιο πολύ κάνατε αυτά σε τουλάχιστον έναν από
Αυτούς τους αδερφούς μου
Το κάνατε για μένα,
Το κάνατε για μένα.

Εξωτερικοί σύνδεσμοι
--------------------

* Παρτιτούρα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Pitcairn Anthem  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ροντάρι (Rodari)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ιταλού συγγραφέα παιδικών βιβλίων Τζιάννι Ροντάρι.

Ο Ροντάρι ήταν ένας από τους υποψήφιους στόχους της διαστημικής αποστολής *Ροζέττα*, αλλά τελικά δεν επιλέχθηκε.

Φυσικά χαρακτηριστικά
---------------------

Ο φασματικός τύπος του Ροντάρι είναι **S** (λιθώδης). Ο Ροντάρι περιστρέφεται γύρω από τον εαυτό του πιθανώς μία φορά κάθε 5,5 ώρες περίπου.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2702 Μπατράκοφ | 2703 Ροντάρι | 2704 Τζούλιαν Λέβε |
Η **σειρά Renault G** ήταν ένα φορτηγό διανομής που κατασκευάστηκε στο Μπλαινβίλ-συρ-Ορν από τη Renault Industrial Vehicles από το 1980 .

Η καμπίνα του, που κυκλοφόρησε από τη Saviem το 1977 με πεντακύλινδρους ή εξακύλινδρους κινητήρες και στη συνέχεια, ένα χρόνο αργότερα, από την Berliet, είναι η ευρεία έκδοση αυτής της σειράς J.

Τα φορτηγά της σειράς *G* ήταν εξοπλισμένα με έναν 9,8 λίτρων 6 κύλινδρο κινητήρα ντίζελ MID 06.20.45, μηχανικό κιβώτιο 9 ή 18 σχέσεων, αναρτήσεις αέρα και φρένα πεπιεσμένου αέρα με ABS. Υπήρχαν διαμορφώσεις 4x2, 6x2 και 6x4, ως φορτηγό μεταφοράς με συνολικό βάρος 26 τόνων και ως τράκτορας με ρυμουλκούμενο έως 44 τόνους συνολικό βάρος. Η σειρά *G* χρησιμοποιήθηκε επίσης για δημοτικές υπηρεσίες.

Το μοντέλο εκσυγχρονίστηκε και το όνομα του άλλαξε σε **Manager** το 1992 και στη συνέχεια αντικαταστάθηκε από το Premium Distribution.

* Renault gamme G des sapeurs-pompiersRenault σειρά G πυροσβεστικό
* Renault gamme G de l'armée françaiseΗ σειρά Renault G του γαλλικού στρατού
* Renault ManagerRenault Manager τράκτορας

βιβλιογραφικές αναφορές
-----------------------

1. ↑  «Saviem PS30 1977 - Losange Magazine No. 9 printemps 2020». *Losange Magazine, la référence Renault* (στα Γαλλικά). Ανακτήθηκε στις 4 Απριλίου 2023.
Ο **Ρουσσώ (Rousseau)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1974 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Ελβετού φιλοσόφου και συγγραφέα Ζαν Ζακ Ρουσσώ.

Φυσικά χαρακτηριστικά
---------------------

Η μέση διάμετρος του Ρουσσώ εκτιμάται σε 13,3 ± 1,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,173 ± 0,045. Ο Ρουσσώ περιστρέφεται γύρω από τον εαυτό του μία φορά κάθε 13 ως 23 ώρες περίπου.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2949 Κάβερζνιεφ | 2950 Ρουσσώ | 2951 Περεπαντίν |
Ο **Όντο**, γερμ. Odo (π. 895 - 2 Δεκεμβρίου 949) από τον Οίκο των Κορραδιδών ήταν κόμης του Βέττεραου.

Βιογραφία
---------

Ήταν γιος του Γκέμπχαρντ δούκα της Λωρραίνης και της Ίντα. Είχε το όνομα του πάππου του Ούντο κόμη του Λάνγκαου και μαργράβου της Νευστρίας. 

Το 914 τοποθετήθηκε κόμης του Βέττεραου και ίδρυσε το ναό της Αγ. Μαρίας στο Βέτσλαρ. Το Βέττεραου ανήκε στον πατέρα του· αργότερα απέκτησε το Ράνγκαου (917) και το Λάνγκαου (918), κομητείες που επίσης ανήκαν στον πατέρα του. 

Είναι γνωστός για τη μάχη του Άντερναχ το 939: Οι εξεγερθέντες Γιλβέρτος των Ρεγκιναριδών δούκας της Λωρραίνης και ο Έμπερχαρτ των Κοραδιδών δούκας της Φραγκονίας (εξάδελφος του Όντο) λεηλάτησαν τις περιοχές αυτού και του ανιψιού του Κορράδου κόμη του Κάτω Λάνγκαου (ανατολικά του Ρήνου). Οι δυνάμεις των εισβολέων ήταν υπέρτερες και ο Όντο με τον ανιψιό του δεν μπορούσαν να τους αντισταθούν. Αλλά όταν οι εξεγερθέντες ήταν ανατολικά του Ρήνου και έπρεπε να τον διασχίσουν στο Άντερναχ για να επιστρέψουν στη Λωρραίνη, δόθηκε μία ευκαιρία. Το μεγαλύτερο μέρος του στρατού των εισβολέων είχε περάσει το ποτάμι και οι δύο αρχηγοί έμειναν πίσω. Τότε ο Όντο με τον Κοράδο έπεσαν επάνω στο λιγοστό στρατό της ανατολικής όχθης και σκότωσαν τον Έμπερχαρτ· ο Γιλβέρτος πνίγηκε. Έτσι η εξέγερση κατεστάλη και ο Όθων Α΄ αποκατέστησε την εξουσία του. Ο Όντο έγινε ο ευνοούμενος του Όθωνα Α΄, ο οποίος -όταν απεβίωσε ο Κορράδος- τού παραχώρησε το Κάτω Λάνγκαου.

Οικογένεια
----------

Νυμφεύτηκε την Κουνιγούνδη των Καρολιδών, κόρη του Ερβέρτου Α΄ κόμη του Βερμαντουά και είχε τέκνα:

* Γκέμπχαρτ απεβ. 938, σκοτώθηκε πολεμώντας εναντίον του εξεγερθέντος Τάνκμαρ.
* Χέρμπερτ π. 930 - 992, κόμης του Βέττεραου.
* Όττο.
* Όντο απεβ. 965, επίσκοπος του Στρασβούργου (950-965).
* Γιούντιτ.
* (;) Κορράδος Α΄ 915/920-997, δούκας της Σουαβίας.

Αναφορές σε πηγές
-----------------

1. ↑  www.deutsche-biographie.de/pnd136458777.html. Ανακτήθηκε στις 9  Οκτωβρίου 2017.
2. ↑  p67194.htm#i671933. Ανακτήθηκε στις 7  Αυγούστου 2020.
3. ↑  Leo van de Pas: (Αγγλικά) *Genealogics*. 2003.
4. ↑  Darryl Roger Lundy: (Αγγλικά) *The Peerage*.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80798534
* GND: 136458777

 |

 |
Ο **Κουνκτίλιος Βάρος** (*λατ.* Quinctilius Varus) ήταν το μοναδικό παιδί του Ρωμαίου στρατηγού και πολιτικού Πόπλιου Κουνκτίλιου Βάρου από το δεύτερο γάμο του με την Κλαυδία Πούλχρα. Μέσω της μητέρας του ήταν πρώτος εξάδελφος της αυτοκράτειρας Βαλερίας Μεσσαλίνας και του αδελφού της Μάρκου Βαλέριου Μεσσάλα Κόρνιβου, και δεύτερος εξάδελφος των παιδιών της Μεσσαλίνας, Κλαυδίας Οκταβίας και Βρετανικού. Δεύτερα εξαδέλφια του ήταν επίσης τα δισέγγονα του αυτοκράτορα Αύγουστου, η Αιμιλία Λεπίδα και ο Μάρκος Αιμίλιος Λέπιδος. 

Γεννήθηκε στη Ρώμη μεταξύ των ετών 1-6 και μεγάλωσε εκεί. Το 7 ο πατέρας του ορίστηκε κυβερνήτης της Γερμανίας, αλλά αυτοκτόνησε δύο χρόνια αργότερα, λόγω της ήττας του στη Μάχη του Τευτοβούργιου δρυμού. Η μητέρα του δεν παντρεύτηκε πάλι και απεβίωσε στην εξορία το 26, μετά από την καταδίκη της για προδοσία. Ο Κουνκτίλιος Βάρος κληρονόμησε μεγάλη περιουσία από τους γονείς του. 
Ο ίδιος έπεσε θύμα δίκης, επίσης για προδοσία, μαζί με τον Σηϊανό και καταδικάστηκε το 27. Κατήγορός του ήταν ο περίφημος ρήτορας Δομίτιος Άφερ. Ο τότε Αυτοκράτορας Τιβέριος δεν έκανε καμία προσπάθεια, για να σώσει τον συγγενή του.

Πηγές
-----

* Tacitus - The Annals of Imperial Rome


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Quinctilius Varus  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Φλόρενς (Florence)** είναι ένας αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 14,2. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και ονομάστηκε προς τιμή της Βρετανίδας νοσοκόμου Φλόρενς Νάιτινγκεϊλ.

Η Φλόρενς είναι γεωπλήσιος αστεροειδής και την 1η Σεπτεμβρίου 2017 πέρασε σε απόσταση μόλις 0,04723 AU (7.066.000 χλμ.) από τη Γη, που είναι περίπου 18 φορές η απόσταση Γης-Σελήνης. Εκείνη τη νύχτα η Φλόρενς είχε φαινόμενο μέγεθος 8,5, ήταν δηλαδή ορατή και με κιάλια. Πολύ κοντινή ήταν και η προσέγγισή της στις 29 Αυγούστου 1930, οπότε είχε περάσει σε απόσταση 0,05239 AU (7,84 εκατομμυρίων χλμ.) από τον πλανήτη μας. Η επόμενη προσέγγιση θα είναι στις 2 Σεπτεμβρίου 2057 σε απόσταση 0,049 AU (7,33 εκατομμύρια χλμ.).

Φυσικά χαρακτηριστικά
---------------------

Η μέση διάμετρος της Φλόρενς εκτιμάται σε 2,5 ως 4,9 χλμ. περίπου. Ο φασματικός τύπος της είναι **S** (λιθώδης). Η Φλόρενς περιστρέφεται γύρω από τον εαυτό της μία φορά κάθε 2 ώρες, 21 λεπτά και 29 δευτερόλεπτα, μία σχετικώς ταχεία περιστροφή για αστεροειδή. Ο αστεροειδής έχει δυο φεγγάρια.

Παραπομπές
----------

1. ↑  Radar Reveals Two Moons Orbiting Asteroid Florence, Sep 1, 2017
2. ↑  «Arecibo announcement of the two moons (Twitter)». Arecibo Observatory. 2 Σεπτεμβρίου 2017.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 3121 Ταμίν | 3122 Φλόρενς | 3123 Ντάναμ |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 3122 Florence  της Εσπεράντο Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |